Diari Oficial de la Generalitat Valenciana


Sumari del DOGV 8535, del 25-04-2019 (2019/4128)

RESOLUCIÓ de 17 d'abril de 2019, del president de l'Institut Valencià de Competitivitat Empresarial, per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4128


Data del document
:   17-04-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 d'abril de 2019, del president de l'Institut Valencià de Competitivitat Empresarial, per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019. [2019/4128]  
Per Resolució de 17 de gener de 2019, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019.  
El article 12, Dotació pressupostària, d'aquesta resolució estableix que la quantia destinada a finançar la convocatòria d'ajudes en el període 2019 serà 20.428.701 euros, amb càrrec a la línia pressupostària S0656000, «Industrialització de les diferents comarques de la Comunitat Valenciana».  
Així mateix estableix que «en qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan dit augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.»  
El Departament de Promoció Industrial, en data 17 d'abril de 2019, a la vista de les sol·licituds presentades i del pressupost disponible ha proposat una ampliació de 800.000,00 - del pressupost del programa amb l'objectiu de poder incrementar fins a un mínim del 60 % la intensitat de les ajudes a la vista dels resultats obtinguts després de la instrucció i preavaluació de les sol·licituds presentades.  
Vista la proposta i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar en 800.000 euros la dotació pressupostària corresponent a la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2019, dels quals 200.000 euros són fons procedents de la línia pressupostària S0656000, Industrialització de les diferents Comarques de la Comunitat Valenciana, i 600.000 euros són fons procedents d'ingressos propis. El pressupost total per a aquesta convocatòria serà en conseqüència de 38.621.303 euros.  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant el jutjat contenciós administratiu corresponent, de conformitat amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 17 d'abril de 2019.- El president de l'IVACE: Rafael Climent González.